recursal/SuperWikiNEXT-32B huggingface dataset:
**André "Trello" Abegglen** (7. maaliskuuta 1909 – 8. marraskuuta 1944) oli sveitsiläinen jalkapalloilija, pelipaikaltaan kärki. *Trello*n seuroja oli mm. sveitsiläinen Grasshopper Club Zürich, ranskalainen FC Sochaux-Montbéliard sekä tietenkin Sveitsin jalkapallomaajoukkue. Abegglen pelasi myös kahdet maailmanmestaruuskilpailut, vuosina 1934 ja 1938. 1934 hän teki maalin 1. kierroksen ottelussa Alankomaita vastaan. Vuonna 1938 Abegglen oli joukkueensa sankari. 1. kierroksen ottelussa Natsi-Saksaa vastaan hän teki tasoitusmaalin. Uusintaottelussa hän teki peräti kaksi maalia ja vei joukkueensa jatkoon. 2. kierroksella Unkari pudotti Sveitsin 0–2. Abegglenille kirjattiin silti kolme maalia, ja hän oli jaetulla seitsemännellä tilalla maalipörssissä.

Ranskassa
---------

Abegglen voitti kaksi Ranskan mestaruutta FC Sochaux paidassa, vuosina 1935 ja 1938. Abegglen voitti myös maalikuninguuden 1935, kun hän iski 30 maalia 28 ottelussa.

Sveitsin joukkue – Jalkapallon MM-kilpailut 1934
1 Abegglen
2 Bizzozero
3 Bossi
4 Büche
5 Bühler
6 Frick
7 Gobet
8 Guinchard
9 Hochsträsser
10 Huber
11 Hufschmid
12 Jaccard
13 Jäck
14 Jäggi
15 Kielholz
16 Loichot
17 Minelli
18 Ortelli
19 Passello
20 Séchehaye
21 von Känel
22 M. Weiler
23 W. Weiler
Valmentaja Müller

Sveitsin joukkue – Jalkapallon MM-kilpailut 1938
1 Abegglen
2 G. Aeby
3 P. Aeby
4 Amadò
5 Ballabio
6 Bickel
7 Bizzozero
8 Frigerio
9 Grassi
10 Guinchard
11 Huber
12 Kielholz
13 Lehmann
14 Lörtscher
15 Minelli
16 Rauch
17 Rupf
18 Springer
19 Stelzer
20 Vernati
21 Wagner
22 Walaschek
Valmentaja Rappan



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Muut | 
* IdRef

 |

 |
**Hampden** on kunta Massachusettsissa Yhdysvalloissa. Se sijaitsee Scanticjoen varrella, ja kyläkeskus on sijoittunut laaksoon, jota ympäröivät kukkulat. Sen eteläpuolella Pine Mountain kohoaa 325 metriin. Kunnassa asui vuoden 2019 arvion mukaan 5 177 ihmistä.

Hampdenin ensimmäinen asukas muutti alueelle vuonna 1741, ja yhdeksän vuotta myöhemmin Scanticin varrelle perustettiin ensimmäinen saha. Valssimylly valmistui puolestaan noin 1775, ja sen jälkeen joen varteen syntyi monia sahoja, myllyjä ja patoja, jotka kukoistivat 1800-luvun loppupuolelle asti. Hampden sai vuonna 1878 kunnallisoikeudet, ja samalla myös nimensä Hampdenin piirikunnalta, joka puolestaan oli nimetty brittiläisen valtiomiehen John Hampdenin mukaan. Paikkakunta oli siihen asti tunnettu South Wilbrahamina.

Hampdenin teollisuus alkoi 1800-luvun lopulla jäädä isompien kaupunkien varjoon, eikä sinne suunniteltu rautatiekään toteutunut. Kunta alkoi muuttua matkailukohteeksi ja kesäasuinpaikaksi. Siellä vietti kesänsä vuosina 1928–1955 kirjailija ja luonnonsuojelija Thornton Burgess. Hampden on 1900-luvulla houkutellut pendelöijiä, ja siitä on tullut nukkumalähiö, jonka asukkaat käyvät töissä Springfieldissä, Hartfordissa ja Worcesterissa.

Lähteet
-------

1. 1 2 3  Town of Hampden Open Space and Recreation Plan (PDF)  6.12.2017. Town of Hampden. Viitattu 3.2.2021. (englanniksi)
2. ↑  Hampden County Secretary of the Commonwealth of Massachusetts. Viitattu 3.2.2021. (englanniksi)
**Hampstead Heath** on laaja viheralue Pohjois-Lontoossa, reilu 5 kilometriä Trafalgar Squarelta pohjoiseen. Puiston pinta-ala on 320 hehtaaria ja siihen sisältyy metsää, mäkiä ja niittyjä. Alueen läpi kulkee harjumuodostelma Hampsteadistä Highgateen, ja sen eteläreunalla sijaitsee Sisä-Lontoon korkein kohta (134 m) lähellä Whitestone Pondin vesiallasta. Puiston itäosassa kohoavan Parliament Hillin (98 m) laelta aukeaa esteetön näköala Lontoon keskustaan – sieltä voi nähdä muun muassa St. Paulin katedraalin, Westminsterin palatsin ja Shard-pilvenpiirtäjän.

Whitestone Pond sijaitsee Hampstead Heathin huipulla.
Nimensä Hampstead Heath (’Hampsteadin nummi’) on saanut kanervaa ja piikkiherneitä kasvavista nummialueista, joita löytyy yhä sen ylimmiltä rinteiltä. Puisto tarjoaa eläimille ja kasveille runsaasti erilaisia elinympäristöjä: nummien lisäksi nurmialueita, metsiköitä, pensasaitoja, kukkaniittyjä, puroja sekä yli 30 järveä ja lampea. Alueella voi havaita muun muassa 180 lintulajia, 25 perhoslajia ja peräti 650 erilaista luonnonkukkaa. Siellä elää myös myyriä, siiliä, kiinanmuntjakkeja, rantakäärmeitä ja lepakoita.

Hampstead Heathin reunalla sijaitsee Robert Adamin 1700-luvulla uusklassiseksi muuttama Kenwood House, jossa on näytteillä Iveagh’n 1. jaarlin keräämiä taidemaalauksia. Kolme puiston lammista pidetään käyttökunnossa uimareita varten – yksi on avoinna miehille, toinen naisille ja kolmas kaikille – näistä kaksi ensimmäistä ympärivuotisesti. Puiston tuntumassa sijaitsevat London Overgroundin Gospel Oakin ja Hampstead Heathin asemat sekä Northern Linen Hampsteadin ja Golders Greenin asemat.

Lähteet
-------

1. 1 2 3 4  Hampstead Heath *Lonely Planet*. Viitattu 13.2.2023. (englanniksi)
2. ↑  Hampstead: Hampstead Heath *A History of the County of Middlesex: Volume 9, Hampstead, Paddington*. Viitattu 15.2.2023. (englanniksi)
3. ↑  Did you know? – Whitestone pond flagstaff The Heath & Hampstead Society. Viitattu 14.2.2023. (englanniksi)
4. 1 2  Hampstead Heath map (PDF) City of London. Viitattu 13.2.2023. (englanniksi)
5. ↑  Parliament Hill viewpoint City of London. Viitattu 13.2.2023. (englanniksi)
6. ↑  Habitats and Wildlife Heath Hands. Viitattu 14.2.2023. (englanniksi)
7. 1 2  Hampstead Heath wildlife City of London. Viitattu 13.2.2023. (englanniksi)
8. ↑  History of Kenwood English Heritage. Viitattu 14.2.2023. (englanniksi)
Kevättasauspisteen liike vuodesta –4000 vuoteen 2000.
**Kevättasauspiste** eli **Aries-piste** on se suunta tähtitaivaalla, jossa Aurinko näkyy kevätpäiväntasauksen hetkellä. Se on samalla taivaanpallon ekvaattorin ja ekliptikan toinen leikkauspiste. Kevätpäiväntasauksen hetkellä Maan akselikallistuma on Aurinkoon nähden täsmälleen poikkisuunnassa.

Koska Maan akseli pysyy vuodesta toiseen lähes samansuuntaisena, myös kevättasauspiste on lähes muuttumaton, ja se onkin valittu tähtitaivaan koordinaatistojen nollakohdaksi. Ekvaattorijärjestelmässä sen rektaskensio ja deklinaatio ovat nollia; ekliptikajärjestelmässä sen pituus ja leveys ovat nollia.

Tosiasiassa Maan akseli kiertyy hitaasti, noin 50″ vuodessa. Tämän prekession vuoksi myös kevättasauspiste liikkuu tähtitaivaalla noin 50″ vuodessa. Nykyään kevättasauspiste on Kalojen tähdistössä. Nimitys *Aries-piste* viittaa Oinaan tähdistöön (*Aries*), jossa kevättasauspiste oli yli 2 000 vuotta sitten.

Lähteet
-------

1. 1 2 3  Hannu Karttunen: Kevättasauspiste, syystasauspiste *astro.utu.fi*. Viitattu 30.9.2009.
**Joseph John Sepkoski Jr.** (26. heinäkuuta 1948 - 1. toukokuuta 1999) oli paleontologi Chicagon yliopistossa. Hän oli erikoistunut fossiilien ja elämän monimuotoisuuden tutkimukseen. Hän ja David Raup toivat joukkosukupuutot tieteellisen tutkimuksen piiriin. He ehdottivat että dinosaurusten sukupuutto oli osa joukkosukupuuttojen kiertoa.

Elämänvaiheet
-------------

Sepkoski syntyi Presque Islessä, Mainessa. Vuonna 1970 hän valmistui Notre Damen yliopistossa kandidaatiksi. Vuodesta 1974 vuoteen 1978 hän opetti Rochesterin yliopistossa. Vuonna 1978 hän siirtyi Chicagon yliopistoon. Hän kuoli kohonneeseen verenpaineeseen 50-vuotiaana.

Sukupuuttojen tutkija
---------------------

Sepkoski tutki 1970-luvulla väitöskirjaansa varten kuorellisten merieliöiden fossiileja, joita tunnettiin 3 300 heimoa, ja rakensi niistä ensimmäisen maailmanlaajuisen fossiilitietokannan. Sepkoski halusi selvittää, miten kuorelliset merieliöt ovat muuttuneet sinä aikana, kun niitä on ollut olemassa. Hänen tietokantansa osoitti, että lajimäärien käyrässä oli viisi lovea: 440 miljoonaa vuotta sitten, 370 miljoonaa vuotta sitten, 250 miljoonaa vuotta vuotta sitten, 200 miljoonaa vuotta vuotta sitten ja 65 miljoonaa vuotta sitten. Näissä kohdissa valtaosa hänen tutkimistaan lajeista oli yhtäaikaisesti kuollut sukupuuttoon. Sepkoskin väitöskirja julkaistiin vuonna 1977, ja se oli ensimmäinen tutkimus, joka toi joukkosukupuutot paleontologian huomion kohteeksi.

Lähteet
-------

1. ↑  Olipa kerran Pasila. Maailmanloppu on lähempänä kuin uskotkaan. Suomen Kuvalehti 8/2019. Viitattu 22.2.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Tšekki
* Alankomaat
* Puola

 |
|  |
| Muut | 
* SNAC
* IdRef

 |

 |
AIK:n jalkapallojoukkue pelasi kotiottelunsa Råsundastadionilla.
**Allmänna Idrottsklubben** (lyh. **AIK**) on vuonna 1891 perustettu urheiluseura. Seuran kotipaikka on Solna. AIK on yksi Ruotsin suurimmista ja perinteikkäimmistä urheiluseuroista. Sen lajivalikoimaan kuuluvat muun muassa jalkapallo, jääkiekko, jääpallo, käsipallo, keilailu, golf ja pöytätennis. Seura tunnetaan myös lempinimellä *Gnaget*.

Historia
--------

Ajatus AIK:n perustamisesta alkoi, kun veljekset Isidor ja Paul Behrens olivat kävelyllä Hantverkargatanilla, Tukholman keskustassa. He kävelivät nopeasti ja huomasivat, että heidän takanaan oli kaksi muuta nuorta. Vieraat yrittivät kävellä Behrensien ohi, joten he alkoivat kävellä nopeampaa vieraitten tehdessä samoin. Pian he alkoivat juosta. Kun Behrensit olivat päässeet kauas vieraista, Isidor sanoi, että heidän pitäisi perustaa uusi urheiluseura ja alkaa kilpailemaan muiden kanssa.

Veljekset alkoivat keräämään ystäviään, joilla oli kiinnostusta urheilua kohtaan ja pitivät kokouksen 15. helmikuuta 1891. Isidor esitteli ideansa kaikille ja muut pitivät siitä. He kaikki päättivät yhdessä seuran nimeksi Allmänna Indrottsklubben, joka on suomeksi "Yleinen urheiluseura". Nimen valinnalla pyrittiin siihen, että seura olisi avoin kaikille urheilua harrastaville.

Seurassa harrastettiin monia urheilulajeja, joista jalkapallo tuli mukaan 1896 ja neljä vuotta myöhemmin AIK voitti ensimmäisen Ruotsin mestaruuden. Jääpallossa seura alkoi kilpailla 1905. Kuten jalkapallossakin seura voitti neljä vuotta myöhemmin Ruotsin mestaruuden. Keilailu tuli mukaan 1910 ja jääkiekko 1921. Jääkiekossa AIK voitti ensimmäisen Ruotsin mestaruuden 1934. AIK-voitti Ruotsin mestaruuksia 1940–60 -luvuilla käsipallossa, luistelussa, keilailussa, sulkapallossa ja tenniksessä. Naisjoukkueita perustettiin 1970-luvulla jalkapallossa, jääpallossa ja keilailussa. Viimeisimpänä suurena lajina on tullut mukaan salibandy, jonka jaosto perustettiin 1996.

Seuran lempinimi "Gnaget" (suom. jyrsijä) syntyi 1920-luvulla, kun mustat pelipaidat pesujen jälkeen olivat muuttuneet harmaiksi, joka yhdistettiin rotan väritykseen. Nykyisen AIK-merkin loi Fritz Carling 1898. Merkki voitti "Maailman kauneimman merkin" tittelin kilpailussa Lontoossa.

AIK:n lajijaostot
-----------------

* AIK Bandy – jääpallo.
* AIK Bordtennis – pöytätennis.
* AIK Bowling – keilailu
* AIK Fotboll – miesten jalkapallo
* AIK Fotboll Damer – naisten jalkapallo
* AIK Golf – golf
* AIK Handboll – käsipallo
* AIK IF – jääkiekko
* AIK Innebandy – salibandy

Lähteet
-------

* AIK:n historia *aik.se*.  Arkistoitu 28.12.2007. Viitattu 24.10.2008.

Aiheesta muualla
----------------

* AIK:n viralliset sivut
Ephraim Moses Lilien: *Lemuel ja hänen äitinsä*, 1922.
**Kuningas Lemuel** on Raamatun Sananlaskujen kirjassa mainittu henkilö. "Lemuelin, Massan kuninkaan, sanat..." (Sananl. 31:1). Hänen äitinsä antoi hänelle elämänohjeita, kehotuksen karttaa olutta ja viiniä. Hän itse määrittelee, millainen on hyvä vaimo.

Nimi Lemuel tarkoittaa 'Jumalalle' tai 'Jumalalle omistautunut'.

Osa kirjasta koostuu kuningas Salomon sananlaskuista, ja on oletettu, että Lemuel olisi Salomon salanimi. Siinä tapauksessa hänen äitinsä olisi Batseba. Toisen teorian mukaan Lemuel olisi kuningas Hiskia, ja kolmas teoria esittää että Lemuel ja hänen äitinsä ovat kuvitteellisia hahmoja. Lemuelin sanat ylistävät äidin viisautta ja arvostusta.

Lähteet
-------

1. ↑  Sananlaskut 31. Raamattu.fi
2. 1 2  King Lemuel Got Questions. Viitattu 6.1.2023 (englanniksi)
3. ↑  Tamar Kadari, Bathsheba: Midrash and Aggadah The Shalvi/Hyman Encyclopedia of Jewish Women. Viitattu 6.1.2023 (englanniksi)

Aiheesta muualla
----------------

* Lemuel, Jewish Encyclopedia (englanniksi)
* Lamuel New Advent (englanniksi)
Vanhoja puisia juomakoreja
Uudempia muovisia juomakoreja
**Juomakori** on tavanomaisesti 24 tölkin tai pullon kuljettamiseen tarkoitettu esine. Varhaisimmat juomakorit olivat puisia, suorakaiteen muotoisia laatikoita, joiden reunat olivat hieman kuljetettavia pulloja korkeammat. Myöhemmin uusien valmistusmateriaalien myötä puu korvattiin PVC:llä. Viimeisimmät juomakorit ovat kutistuneet muovisiksi tai kartongista valmistetuiksi kuljetusalustoiksi, jotka kattavat lähinnä pullojen tai tölkkien pohja-alan ja joista käytetään myös nimitystä lava.

Juomakoreja käytetään yleisesti havainnollistamaan auton tavaratilan kokoa: mitä enemmän koreja tavaratilaan mahtuu, sitä enemmän tilaa. Juomakoreja on käytetty jopa veistosten materiaalina.

Lähteet
-------

1. ↑  tuulilasi (Arkistoitu – Internet Archive)
2. ↑  Op.fi (Arkistoitu – Internet Archive)
3. ↑  Mazda.fi (Internet Archive)
4. ↑  Näyttelyssä [vanhentunut linkki]

Aiheesta muualla
----------------

* Kuvia tai muita tiedostoja aiheesta **juomakori** Wikimedia Commonsissa

* Juomakorien epätavallista käyttöä[vanhentunut linkki] Aamulehti (video)
**Juoksutusmaha** (lat. *abomasum*) on märehtijöiden mahan viimeinen osa. Se vastaa yksimahaisten eläinten mahalaukkua ja lintujen rauhasmahaa. Juoksutusmahassa on samanlaista entsyymitoimintaa kuin yksimahaistenkin mahalaukussa, mutta sen toiminta ravinnonsaannin kannalta on vähäisempi, koska märehtijöiden pääasialliset ravintoaineet, haihtuvat rasvahapot, muodostuvat pötsissä.

Juoksutusmaha sijaitsee vatsaontelon alaosassa pötsin oikealla puolella. Rehumassa tulee sinne satakerrasta eli lehtimahasta. 

Juoksutusmahasta alkaa ohutsuoli. Tunnetuin juoksutusmahan sairaus on juoksutusmahan laajentuma ja kiertymä. Sen syy ei ole täysin selvillä, mutta se ilmenee useimmiten poikimisen jälkeen, kun ruokintaa aletaan lisääntyneen maidontuoton vuoksi lisätä. Juoksutusmahassa alkaa virhekäymisen seurauksena muodostua kaasua, joka nostaa mahan poimulle ylöspäin. Juoksutusmaha voidaan saada tyhjenemään ja paikoilleen kävelyttämällä lehmää tai kaatamalla se ja painelemalla mahaa. Vaiva uusiutuu helposti, koska kudos yleensä venyy ja jää tavallista veltommaksi. Leikkaushoidolla juoksutusmaha kiinnitetään vatsaontelon seinämään siten, että se ei enää pääse liikkumaan. Leikkaus voidaan yleensä tehdä navetassa. Muilla märehtijöillä juoksutusmahan kiertymät ovat erittäin harvinaisia. Juoksutusmahaan voi huonoissa kasvatusolosuhteissa muodostua mahahaava, joka vastaa ihmisen mahahaavaa.

Katso myös
----------

* Pötsi
* Satakerta
* Verkkomaha
**Stratonike** (m.kreik. Στρατονίκη, *Stratonikē*, myös Στρατονίκεια, *Stratonikeia*; lat. *Stratonice, Stratonicea*) oli antiikin aikainen kaupunki Akten niemellä (nyk. Áthos) Traakiassa, nykyisellä Chalkidikín niemimaalla Kreikassa. Se sijoitetaan nykyisen Stratónin kylän paikalle.

Maantiede
---------

Stratoniken sijainti oli aiemmin epäselvä. Kaupungin mainitsee lähinnä Klaudios Ptolemaios, joka sijoitti sen Singitikoslahdelle eli Akten niemen länsirannikolle. Erään teorian mukaan tässä olisi tapahtunut sama virhe kuin Akanthoksen tapauksessa, jonka hän sijoitti virheellisesti Akten väärällä puolelle. Näin Stratonike olisi voinut myös sijaita niemen itärannikolla eli nykyisen Ierissóksenlahden puolella. Sekä kaupungin nimen että arkeologisten löydösten perusteella kaupunki on sijoitettu kyseiselle rannikolle nykyisen Stratónin kylän paikalle. Kaupungin nimi vaikuttaa säilyneen myös läheisen, enemmän sisämaassa sijaitsevan Stratoníkin kylän nimessä.

Isis-Tykheksi oletettu veistos Stratonikesta. Polýgyroksen arkeologinen museo.

Historia
--------

Stratoniken historiasta ei tiedetä juuri mitään. Sen nimen arvellaan tulevan Perdikkaan sisaresta Stratonikesta. Seudulla on harjoitettu pitkään kaivostoimintaa, ja tämä on alkanut viimeistään noin 600 eaa. Myös antiikin aikaisen kaupungin perustaminen voi liittyä siihen.

Nykyisessä Stratónissa on suoritettu arkeologisia kaivauksia ainakin vuonna 1962.

Rakennukset ja löydökset
------------------------

Kaupunkiin liittyen on tehty joitakin yksittäisiä rakennuslöytöjä. Merkittävin on heroon, joka on ajoitettu ensimmäiselle vuosisadalle eaa. Sen koko on noin 10 × 6 metriä, ja sen seiniä on säilynyt noin 0,8 metrin korkeudelta. Rakennus koostui päähuoneesta, jonka koko oli noin 5 × 5,5 metriä, ja vestibyylistä kooltaan noin 5 × 3 metriä. Rakennuksen sisältä on löydetty muun muassa sarkofagi ja veistoksia. Kaupungin hautausmaita on löydetty nykyisen kylän eteläpuolelta.

Kaupungista tehtyjä esinelöytöjä on Polýgyroksen arkeologisessa museossa. Tunnetuin löydöksistä on Isis-Tykheksi oletettu naishahmoinen marmoriveistos, joka on ajoitettu varhaiselle roomalaiselle kaudelle.

Lähteet
-------

1. 1 2  Smith, William: "Stratonice", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Stratonike *Pleiades*. Viitattu 2.11.2020.
3. 1 2 3 4 5 6  Στρατώνι Δήμος Αριστοτέλη. Viitattu 2.11.2020.
4. 1 2  Στρατονίκη Δήμος Αριστοτέλη. Viitattu 2.11.2020.
**Harold Lincoln Gray** (20. tammikuuta 1894 Kankakee, Illinois – 9. toukokuuta 1968 La Jolla, Kalifornia) oli yhdysvaltalainen sarjakuvapiirtäjä, joka loi suositun strippisarjakuvan *Little Orphan Annie*.

Gray valmistui Purduen yliopistosta Lafayettesta vuonna 1917. Hän työskenteli pari vuotta *Chicago Tribunessa* ja palveli lyhyesti Yhdysvaltain armeijassa. Sen jälkeen hän toimi mainospiirtäjänä ja avusti viiden vuoden ajan sarjakuvapiirtäjä Sidney Smithiä *New York Daily Newsissä* ilmestyneen suositun *The Gumps* -sarjakuvan tekemisessä. *Little Orphan Annie* oli Grayn ja *Daily Newsin* päätoimittaja Joseph Medill Pattersonin yhteinen idea. Sarja käynnistyi elokuussa 1924. Tytön käyttäminen sarjakuvan päähenkilönä oli tuohon aikaan epätavallista. Gray oli mielipiteiltään oikeistolainen ja käytti sarjakuvassaan orpotyttö Annien hyväntekijänä esiintynyttä miljonääri Daddy Warbucksia poliittisten kantojensa ilmaisemiseen. 1930-luvulla Gray propagoi sarjallaan presidentti Franklin D. Rooseveltin New Deal -politiikkaa vastaan, jota hän ei hyväksynyt. *Little Orphan Annien* on sanottu olleen ensimmäinen merkittävä syndikoitu sarjakuva, joka muuttui avoimesti poliittiseksi. Gray jopa poisti Warbucksin hahmon sarjasta vuonna 1944 protestina uudelle sosiaalipolitiikalle, mutta palautti hänet Rooseveltin kuoleman jälkeen.

*Little Orphan Annien* suosio osoittautui hyvin pitkäaikaiseksi. Grayn kuollessa vuonna 1968 se ilmestyi noin 400 sanomalehdessä. Sarjalla oli myöhemmin useita muita piirtäjiä, kunnes se lakkautettiin vuonna 2010.

Lähteet
-------

1. 1 2 3 4  Harold Gray (englanniksi) *Encyclopædia Britannica Online Academic Edition*. Viitattu 4.1.2015.
2. 1 2  Little Orphan Annie (englanniksi) *Encyclopædia Britannica Online Academic Edition*. Viitattu 4.1.2015.
3. ↑  Robert C. Harvey: *The Art of the Funnies: An Aesthetic History*, s. 99–104. University Press of Mississippi 1994.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* ULAN

 |
|  |
| Muut | 
* Europeana
* SNAC
* IdRef

 |

 |
AIDES:in jäseniä Pride-kulkueessa Pariisissa 2014.
**AIDES** on ranskalainen terveysjärjestö, joka pyrkii estämään HIV:n ja hepatiitin leviämistä. AIDES:in perusti vuonna 1984 sosiologi Daniel Defert, jonka kumppani, filosofi Michel Foucault oli kuollut AIDS:in mahdollistamaan sairauteen 25. kesäkuuta 1984. AIDES on uskonnollisesti ja poliittisesti sitoutumaton, Ranskan valtion tunnustama yleishyödyllinen järjestö. Vuonna 2017 AIDES:illa oli noin 2000 jäsentä, joista 480 oli palkattuja työntekijöitä, sekä 160 000 lahjoittajaa. AIDES on jäsenenä AIDS/HIV-järjestöjen Coalition PLUS -kattojärjestössä, jonka perustajajäseniä se on.

AIDES järjestää HIV-testejä, jakaa ehkäisyvälineitä ja puhtaita ruiskuja sekä järjestää mahdollisuuksia keskustella työntekijöidensä kanssa. Lisäksi se järjestää mielenilmaisuja. AIDES kohdistaa työtään erityisesti HIV:n ja hepatiitin kannalta keskeisiin väestöryhmiin, kuten maahanmuuttajiin, huumeiden käyttäjiin ja miesten välistä seksiä harrastaville. Sillä oli Ranskassa, mukaan lukien sen merentakaisilla alueilla 76 toimipistettä vuonna 2017. Lisäksi sillä on kansainvälistä toimintaa Euroopassa, Afrikassa ja Amerikassa yhteistyössä paikallisten järjestöjen kanssa. Se myös pyrkii valistamaan ihmisiä sukupuolitaudeista. Esimerkiksi vuonna 2018 se järjesti kampanjan Ranskassa huonosti tunnetusta PrEP-lääkityksestä, kun viranomaiset eivät olleet heidän mukaansa toimineet tarpeeksi.

Katso myös
----------

* Hivpoint (Suomi)
* RFSU (Ruotsi)

Lähteet
-------

1. 1 2 3  Rapport d'activité 2017 (pdf) (Toimintaraportti 2017)  Heinäkuu 2018. AIDES. Viitattu 11.7.2019. (ranskaksi)
2. ↑  Histoire et victoires de l'association AIDES.  Arkistoitu 7.5.2019. Viitattu 11.7.2019. (ranskaksi)
3. ↑  AIDES (France) Coalition PLUS. Viitattu 11.7.2019. (ranskaksi)
4. ↑  Civil society cooperation network for the Americas and the Caribbean launched  2.11.2018. UNAIDS. Viitattu 11.7.2019. (ranskaksi)
5. ↑  Trouillard, Stéphanie: PrEP pill to prevent HIV remains little known in France  11.07.2018. France 24. Viitattu 11.7.2019. (englanniksi)
**Audi A2** on Audin vuosina 1999–2005 valmistama pieni automalli. Viimeinen A2 valmistui Neckarsulmin tehtaalta kesäkuussa 2005. Audi A2 perustui Audin Al2 konseptiautoon, joka esiteltiin Frankfurtin autonäyttelyssä vuonna 1997. A2:ta suunniteltaessa pyrittiin nykyaikaisiin ja aivan uusiinkin teknisiin ratkaisuihin.

Vuoden 2002 Euro NCAP -kolaritestistä A2 sai tulokseksi neljä tähteä viidestä.

Audi A2:n kori oli alumiinia, eikä sen konepelti ollut totuttuun tapaan saranoitu, sillä sitä ei ollut tarkoitus avata kuin huollossa. Rutiinitoimenpiteet, kuten öljymäärän tarkistus ja lasinpesunesteen lisäys hoidettiin pienen tarkastusluukun kautta.

A2:n kalliista hinnasta johtuneet pienet myyntimäärät olivat pettymys Audille ja sitä valmistettiin lopulta vain 175 000 kappaletta. Vertailun vuoksi, vastaavan luokan Mercedes-Benz A-sarjaa on myyty yli 1,6 miljoonaa kappaletta.

Koska A2 oli valmistettu alumiinista, se painoi alle 1 000 kg, ja sen ansiosta se oli ensimmäinen eurooppalainen viisiovinen malli, jonka kulutus alitti 3 l/100 km. Kyseinen malli oli varustettu 1,2 litraisella **TDI**-dieselmoottorilla. A2 voitti Pohjoismaisen taloudellisuusajokilpailun vuonna 2005 keskimääräisellä 2,62 l/100 km kulutuksellaan.

Valmistuksen päätyttyä huhuttiin A2:n toisen sukupolven tulemisesta, kunnes Audi ilmoitti vuonna 2006 suunnittelevansa uutta pikkuautomallia Audi A1.

Lähteet
-------

1. ↑  Automallien valmistusmaat – VAG-konserni Ajovalo.net. Viitattu 16.2.2016.
2. ↑  Audi A2 2002 Euro NCAP. Viitattu 17.3.2019. (englanniksi)
3. ↑  Frankfurt 2007: Mercedes-Benz A-Class Edition 10 anniversary edition *autoblog*.  13.9.2007. Viitattu 16.11.2008. (englanniksi)
4. ↑  2009 Audi A1 *TopSpeed*.  13.9.2006. Viitattu 16.11.2008. (englanniksi)

Aiheesta muualla
----------------

* Kuvia tai muita tiedostoja aiheesta **Audi A2** Wikimedia Commonsissa
**Audi A8 D5** (Typ 4N) on Audi A8:n neljännen sukupolven malli, jota on valmistettu vuodesta 2017 lähtien. Se korvasi edeltäneen D4-mallin.

Audi A8 D5 (2017–)
------------------

Neljännen sukupolven A8 esiteltiin Barcelonassa heinäkuussa 2017, myöhemmin suurelle yleisölle syyskuussa järjestetyssä Frankfurtin autonäyttelyssä. Se perustuu samalle modulaariselle MLB-pohjalevylle kuin esimerkiksi pienemmät Audi A4 ja A6. Pidennetty A8L on normaaliin A8-malliin verrattuna 130 millimetriä pidempi sekä kokonaispituudeltaan että akseliväliltään.

Audi A8L D5Marraskuussa 2021 esiteltiin kasvojenkohotuksen kokenut A8, johon tehtiin pieniä muutoksia sekä keula- että peräosaan. Uusi ajovalojärjestelmä koostuu 1,3 miljoonasta valopikselistä, jonka ansiosta valo voidaan esimerkiksi ohjata valaisemaan tien eri alueita. Uudet takavalot on toteutettu OLED-tekniikalla. Täysin uutena malliversiona esiteltiin ainoastaan Kiinan markkinoilla myytävä A8L Horch, joka on vielä 13 senttimetriä normaalia A8L-mallia pidempi. Horchin on tarkoitus kilpailla samoista markkinoista Mercedes-Maybach-mallien kanssa.

Audi A8L Horch

Lähteet
-------

1. ↑  The new Audi A8 luxury sedan is a high-tech beast that can drive itself *The Verge*.  11.7.2017. Viitattu 9.2.2020. (englanniksi)
2. ↑  2019 Audi A8 preview *Motor Authority*.  12.9.2017. Viitattu 9.2.2020. (englanniksi)
3. ↑  Koeistuttu: uudistunut Audi A8 L ei halua järkyttää *Moottori*.  2.11.2021. Viitattu 7.12.2021.

Aiheesta muualla
----------------

* Kuvia tai muita tiedostoja aiheesta **Audi A8 (D5)** Wikimedia Commonsissa
**Harold Clayton Lloyd Jr.** (25. tammikuuta 1931 Los Angeles, Kalifornia, Yhdysvallat – 9. kesäkuuta 1971 North Hollywood, Kalifornia, Yhdysvallat) oli yhdysvaltalainen näyttelijä ja laulaja. Hän esiintyi 1950- ja 1960-luvuilla kaikkiaan kahdessatoista B-elokuvassa tai TV-sarjassa. 

Lloydin ensimmäinen päärooli oli vuonna 1953 ensiesityksensä saaneessa rikosdraamassa *The Flaming Urge*. Toinen merkittävä rooli hänellä oli vuonna 1962 tehdyssä romanttisessa komediassa *Married Too Young*. 

Lloydin vanhemmat olivat mykkäelokuvan tähtinäyttelijä Harold Lloyd ja tämän vaimo Mildred Davis. Lloyd itse ei koskaan avioitunut, vaikkakin oli lyhyen aikaa kihloissa chileläisen näyttelijän Marina Cisternasin kanssa. 

Lloyd sai vuonna 1965 aivoinfarktin, jonka vuoksi hän joutui lopettamaan uransa. Hän ei koskaan täysin toipunut ja kuoli vuonna 1971 vain kolme kuukautta isänsä jälkeen. Heidät haudattiin samaan mausoleumiin Forest Lawn Memorial Parkin hautausmaalle Glendaleen, Kaliforniaan.

Lähteet
-------

1. ↑  Harold Lloyd Jr. Internet Movie Databasessa. (englanniksi)
**Terengganu** (ترڠڬانو jawiksi) on Malesian osavaltio. Se sijaitsee Malesian mantereen puoleisen osan koillisella rannikolla. Kelantan on osavaltion länsipuolella ja Pahang eteläpuolella. Itäpuolella on Etelä-Kiinan meri. Osavaltion pinta-ala on 12 955 neliökilometriä ja asukasluku noin 1 miljoona. Osavaltion pääkaupunki on Kuala Terengganu. Osavaltio on rikastunut öljyvarannoistaan ja alueella on kehitetty myös turismia. Osavaltion alueella sijaitsevat Perhentian-saaret.

Historia
--------

Terengganu on pienenä sulttaanikuntana joutunut historiansa aikana useasti suurempien maiden valtaan. Terengganusta on löytynyt kivikirjoituksia, joiden perusteella saattaa olla mahdollista, että alueelle on perustettu islamilainen valtio jo 1300-luvulla. Kuitenkin 1400-luvulla Terengganua hallinneen Malakan sulttaanikunnan uskotaan islamilaistuneen alueella ensimmäisenä, 1420-1440-luvuilla. Malakasta islam levisi muualle Malakan niemimaalle. Malakan kukistuttua 1511 Terengganu siirtyi Johoren sulttaanikunnan hallintaan. 1700-luvulle tultaessa Terengganu oli kuitenkin yhä vahvemmin Bangkokin vallan alla.

Vuonna 1909 Terengganu siirrettiin Siamilta Britannian suojelukseen. Alue säilyi kuitenkin liittoutumattomana, eikä liittynyt Liittoutuneisiin malaijivaltioihin.

Toisessa maailmansodassa ja japanilaismiehityksen aikana alue palasi lyhytaikaisesti Thaimaan hallintaan. Sodan jälkeen Terengganu liittyi Malaijan federaatioon, joka itsenäistyi Britanniasta vuonna 1957. Malesian liittovaltion muodostamisen jälkeen Terengganusta tuli Malesian osavaltio.

Väestö
------

Terengganun väestöstä 94% on malaijeja, 5% kiinalaisia ja 1% intialaisia. Lisäksi osavaltiossa asuu pieni vähemmistö orang asli alkuperäisasukkaita.

Politiikka
----------

Terengganun hallitsija on sulttaani, jonka arvo on perinnöllinen. Terengganun sulttaani toimii myös vuorollaan Malesian kuninkaana.

Lähteet
-------

1. ↑  Malaysia: Federal States, Territories, Major Cities & Conurbations Citypopulation.de. Viitattu 12.07.2010.
2. ↑  Lehtipuu, Markus: *Malesia, Singapore, Bali*, s. 18-24. Helsinki: Otava, 2006. ISBN 952-9715-16-1.
3. 1 2 3  Barwise, J.M; White, N.J.: *Matkaopas historiaan, Kaakkois-Aasia*. Suomentanut Toppi, Anne. Suomi: Oy UNIpress Ab, 2002. ISBN 951-579-212-6.
4. ↑  Ethnics profile terengganutourism.com. Viitattu 28.9.2014. (englanniksi)
5. ↑  Wissen Media Verlag GmbH Gütersloh/München: *Maailmalla Aasia*, s. 106-107. Saksa: WSOY, 2008. ISBN 978-951-0-33474-41.

CommonsCommons
Wikimedia Commonsissa on kuvia tai muita tiedostoja aiheesta **Terengganu**.
MalesiaMalesia

|  |  |
| --- | --- |
| Osavaltiot | 
* Johor
* Kedah
* Kelantan
* Malakka
* Negeri Sembilan
* Pahang
* Perak
* Perlis
* Penang
* Sabah
* Sarawak
* Selangor
* Terengganu

 |
| Liittovaltion territoriot | 
* Kuala Lumpur
* Labuan
* Putrajaya

 |
**Ronin** on brittiläis-yhdysvaltalainen toimintatrillerielokuva vuodelta 1998. Sen on ohjannut John Frankenheimer. 

*Ronin* sisältää useita näyttäviä takaa-ajokohtauksia. Isoimmissa kohtauksissa käytettiin jopa 300 stunt-ajajaa. Skipp Sudduth ajoi itse stunttinsa lukuun ottamatta törmäyksiä, joissa käytettiin stunt-ajajia. Autenttisuuteen pyrkivä Frankenheimer, joka oli taustaltaan amatöörirallikuski, toteutti kohtaukset siten, että autoja vedettiin Ranskan kaduilla suurilla nopeuksilla Mercedes-Benz 500E:llä perustrikkien, kuten kohtausten nopeuttamisen ja koostamisen sijasta. Autoissa oli usein kyydissä oikeat näyttelijät stunttien sijasta.

Alun perin aikuisviihdenäyttelijä Ron Jeremy vilahti elokuvassa pariisilaisena kalakauppiaana, jonka myyntikojun yli ajetaan. Kohtaus kuitenkin leikattiin pois lopullisesta elokuvasta koeyleisön tunnistettua hänet ja purskahdettua nauruun.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Entinen CIA-agentti ottaa vastaan freelancer-keikan Ranskassa. Hän liittyy osaksi entisten erikoisjoukkojen sotilaiden ja tiedustelupalvelujen agenttien ryhmää, joka saa tehtäväkseen kaapata mysteerisen salkun. Salkkua havittelevat myös irlantilaiset ja venäläiset. Tarinan edetessä tapahtuu petoksia sekä syntyy paljon autonromua ja uusia alliansseja.

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Robert De Niro  | … |  Sam
  |
|  Jean Reno  | … |  Vincent
  |
|  Jonathan Pryce  | … |  Seamus O'Rourke
  |
|  Sean Bean  | … |  Spence
  |
|  Natascha McElhone  | … |  Deirdre
  |
|  Stellan Skarsgård  | … |  Gregor
  |
|  Skipp Sudduth  | … |  Larry
  |
|  Katarina Witt  | … |  Natacha Kirilova
  |
|  Michael Lonsdale  | … |  Jean-Pierre
  |
|  Jan Triska  | … |  Dapper Grent
  |
|  Féodor Atkine  | … |  Mikhi
  |
|  Bernard Bloch  | … |  Sergi
  |

Takaa-ajoissa käytetyt autot
----------------------------

* Audi S8
* Peugeot 406
* Citroën Xantia
* Citroën XM
* BMW M5
* Mercedes-Benz 450SEL 6.9 (Mercedes-Benz W116 -variantti)

Lähteet
-------

1. ↑  Bowie, Stephen: John Frankenheimer *Senses of Cinema*.  2006.  Arkistoitu 10.3.2009. Viitattu 20.6.2009. (englanniksi)
2. ↑  Lovell, Glenn: Porn star and documentary subject Ron Jeremy wants respect *San Jose Mercury News*.  4.12.2001. Viitattu 20.6.2009. (englanniksi)
**Ronin The Samurai** on Angry Martian Studiosin kehittämä hack and slash -peli, joka julkaistiin iPadille vuonna 2010. Siitä on tehty myös 21. toukokuuta 2010 kehittynyt versio, jossa muun muassa HD-grafiikat, uutta kuvamateriaalia, uudet animaatiot ja uudet viholliset.

Tarina
------

Pelin tapahtumat sijoittuvat feodaaliseen Japaniin, jossa ilkeä shōgun Herra Itachi Hatake on vallannut maan. Herra Hataken armeijat alkavat hyökätä rauhalliseen maahan ja teurastavat kaiken tielleen osuvan. Lukemattomat sotilaat kaatuvat taistelussa Herra Hataken armottomia armeijoita vastaan. Kaikki tuntuu olevan menetetty, mutta sitten verisestä sumusta ilmestyy eräs tuntematon voimakas ja peloton samurai aikomuksenaan kukistaa ilkeä shōgun.

Kehitys
-------

*Ronin The Samurai* kehitettiin iPhonen Unity3D-pelimoottorilla. Peli julkaistiin iTunesin App Storessa 4. toukokuuta 2010.

Lähteet
-------

1. ↑  Ronin The Samurai HD Moddb.   (englanniksi)

Aiheesta muualla
----------------

* Angry Martian Studios Facebookissa (englanniksi)
**Ho Ching** (s. 27. maaliskuuta 1953) on singaporelainen yritysjohtaja. Hän on toiminut Singaporen valtiollisen Temasek Holdings-sijoitusyhtiön toimitusjohtajana vuodesta 2004 lähtien. Hän on myös Singaporen pääministerin Lee Hsien Loongin puoliso. Vuonna 1974 perustetulla Temasekillä on noin 200 miljardin dollarin sijoitusvarallisuus ja palveluksessaan runsas 600 henkeä.

Yhdysvaltalainen talousjulkaisu Forbes luokitteli Hon vuoden 2017 maailman vaikutusvaltaisimpien naisten listallaan sijalle 28. Talousjulkaisu Fortune sijoitti hänet samana vuonna maailman talouselämän kansainvälisten (ei-yhdysvaltalaisten) naisvaikuttajien 10. sijalle.

Ho valmistui insinööriksi (B.Eng.) vuonna 1976 Singaporen yliopistosta ja suoritti sähköinsinöörin ylemmän korkeakoulututkinnon (M.Sc. Elec.Eng.) vuonna 1982 Stanfordin yliopistossa. Hän aloitti työuransa vuonna 1976 työskentemällä insinöörinä Singaporen puolustusministeriölle. Nykyään hän on naimisissa Singaporen pääministerin Lee Hsien Loong kanssa ja hänellä on neljä lasta. Lisäksi Leellä on edellisestä avioliitostaan kaksi lasta.

Lähteet
-------

1. 1 2  Company Overview of Temasek Holdings (Private) LimitedExecutive Profile. Ho Ching, CEO & Executive Director of Temasek Holdings (Private) Limited , Temasek Financial (I) Limited bloomberg.com. Viitattu 19.4.2018. (englanniksi)
2. 1 2  Arkistoitu kopio10. Ho Ching (Most Powerful Women in business outside the U.S. 2017 lista)  2017. Fortune, fortune.com.  Arkistoitu 20.4.2018. Viitattu 19.4.2018. (englanniksi)
3. 1 2 3  Ho Ching. CEO, Temasek (The World's 100 Most Powerful Women, 2017 ranking)  2017. Forbes, forbes.com. Viitattu 19.4.2018. (englanniksi)
4. ↑  Company Overview of Temasek Holdings (Private) Limited bloomberg.com. Viitattu 19.4.2018. (englanniksi)
5. ↑  The World's 100 Most Powerful Women (Maailman 100 vaikutusvaltaisinta naista)  2017. Forbes, forbes.com. Viitattu 19.4.2018. (englanniksi)
6. 1 2  MWP International (Most Powerful Women in business outside the U.S. 2017 list)  2017. Fortune, fortune.com. Viitattu 19.4.2018. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Ho Ching  –  Muun muassa syntymäpvm ja -paikka enwikistä
**Fokofpolisiekar** (vapaasti suomennettuna "Painu vittuun kyttäauto") on eteläafrikkalainen, vuonna 2003 perustettu, afrikaansinkielistä popvaikutteista punkrockia soittava yhtye. Yhtyeen jäsenet ovat kotoisin Bellvillestä, Kapkaupungista. Bändiä kutsutaan myös nimillä FPK, Fokof, Die Bende ja Polisiekar.

Kokoonpano
----------

Kokoonpanoon kuuluvat:

* Francois "Francois van Coke" Badenhorst (laulu)
* Hunter "Hunter van Coke" Kennedy (laulu ja komppikitara)
* Jaco "Snakehead" Venter (rummut)
* Wynand Myburgh (bassokitara)
* Johnny de Ridder (ykköskitara)

Julkaisut
---------

* *As Jy Met Vuur Speel Sal Jy Brand* (EP) (2003)
* *Lugsteuring* (2004)
* *Monoloog In Stereo* (EP) (2005)
* *Brand Suid-Afrika* (Single) (2006)
* *Swanesang* (2006)
* *Antibiotika* (EP) (2008)
* *Forgive Them For They Know Not What They Do* (kokoelma) (2009)
* *Fokofpolisiekar 10 Year Anniversary* (kokoelma) (2012)
* *Forgive Them For They Suck K\*k* (live & DVD) (2013)
* *Selfmedikasie* (2017)
* *Droom Hoog* (EP) (2018)

Keikat
------

Fokofpolisiekar on esiintynyt eri puolilla Etelä-Afrikkaa ja vieraillut kolmesti Euroopassa. Lokakuussa 2005 bändi teki kiertueen Iso-Britannissa ja marraskuussa 2006 kiertueeseen kuuluivat Alankomaat, Belgia ja Iso-Britannia. 2018 kiertueella bändi esiintyi uudestaan Alankomaissa (24.8.2018 Melkweg, Amsterdam) sekä ensimmäistä kertaa Sveitsissä (25.8.2018 Amboss Rampe, Zürich).

Olutbrändi
----------

2014 bändi ilmoitti lanseeraavansa oman pienpanimo-olutvalmikoimansa. Alun perin valikoimaan kuuluivat bändin kappaleiden mukaan nimetyt Dag Dronk, Antibiotika, Hemel op die Platteland ja Skyn Heilig. 2015 lähtien tuotannossa on ollut pelkästään käsityöläislager Fokof Lager, joka pannaan Kapkaupungin Devil's Peak Brewery -panimossa.

Aiheesta muualla
----------------

* Yhtyeen virallinen kotisivu
* Fokofpolisiekar Myspacessa (englanniksi)
* Fokofpolisiekar Fansite (Arkistoitu – Internet Archive)
Tamar khelrtva.
**Khelrtva** (georg. ხელრთვა) on kalligrafinen monogrammi, sinetti tai allekirjoitus, joka kuuluu Geogialaisille monarkeille, patriarkoille, kuninkaallisille ja aatelisille prinsseille. Khelrtva-allekirjoitukset kirjoitettiin usein yhdellä kolmesta Georgian aakkostosta, suurimmaksi osaksi Nuskhurilla ja Mkhedrulilla. Monogrammit, erityisesti kuninkaalliset, kirjoitettiin Asomtavrulin aakkostolla. Jokaisella Georgian monarkilla on ollut oma yksilöllinen khelrtva. Sana "Khelrtva" tarkoittaa kirjaimellisesti "koristella, somistaa tai kaunistaa käsin". Georgian kielellä "kheli" tarkoittaa kättä ja "rtva" tarkoittaa koristella tai somistaa.

Lähteet
-------

1. ↑  საგამომცემლო ლექსიკონი/ავტ.-შემდგ.: ვახტანგ დოხნაძე; [რედ.: მურმან სუხიშვილი ; მხატვ.: ვახტანგ რურუა]. - [მე-2 შესწ. და შევს. გამოც.]. - თბ.: საგამომც. საქმის სასწ. ცენტრი, 2006. - 305გვ.; 20სმ.. - ბიბლიოგრ.: გვ. 301-304. - ISBN 99928-998-1-6 : [ფ.ა.]
2. ↑  National Parliamentary Library of Georgia: ხელრთვა
3. ↑  ეროვნულ არქივში XI – XVIII საუკუნეების დოკუმენტებზე არსებული ხელრთვების კატალოგი მომზადდა National Archives of Georgia

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Khersonesos** (m.kreik. Χερσόνησος, *Khersonēsos*, lat. *Chersonesus*) oli antiikin aikainen kaupunki Kreetan saarella Kreikassa. Se sijaitsi saaren länsirannikolla noin 2,5 kilometriä länsiluoteeseen nykyisestä Kíssamoksen kunnan Keramotín kylästä.

Khersonesoksen kaupungista ei tiedetä juuri mitään. Sitä ei ole luetteloitu saaren polisten eli kaupunkivaltioiden joukkoon. Antiikin kirjallisuudessa kaupungin mainitsee lähinnä Ptolemaios. Strabon mainitsee kreetalaisen Khersonisoksen kaupungin, joka oli vastapäätä Kyrenaikaa, mutta on epäselvää, viittaako se samaan kaupunkiin; joskus on tulkittu, että Kreetan etelärannikolla olisi ollut toinen Khersonesoksen kaupunki.

Kreetan länsirannikon Khersonisosta tai mahdollista etelärannikon Khersonisosta ei tule sekoittaa tunnetumpaan Khersonasoksen eli Khersonesoksen kaupunkiin nykyisen Chersónisoksen kaupungin paikalla saaren pohjoisrannikolla.

Lähteet
-------

1. 1 2 3 4  Smith, William: "Chersonesus (1)", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Chersonesos *Pleiades*. Viitattu 4.11.2019.
3. ↑  Klaudios Ptolemaios: *Geografia* 3.17.2.
4. ↑  Strabon: *Geografia* 17.3.22.
5. ↑  Korykos cape (Crete) 5 Gramvousa - Κώρυκος *ToposText*. Viitattu 4.11.2019.
**Kosode** (jap. 小袖) on japanilainen kimonon tapainen vaate. Sana kosode on nykyaikaisen kimonon edeltäjän nimitys ja tarkoittaa "pienihihaista" vaatetta. Kosodelle tyypillistä ovatkin juuri pienet hihat. Joskus museoiden historiallisista kimonoista käytetään kimonon sijaan nimitystä kosode. Alun perin se oli alemman luokan päällysvaate ja ylemmän luokan alusvaate. 1500-luvun alussa siitä tuli yleisesti käytetty päällysvaate, joka myöhemmin kehittyi nykyään tunnetuksi kimonoksi.

Kosoden ja kimonon erottelu on vaikeaa termien käytön vuoksi: historiallisina aikoina kosodeksi kutsuttiin vaatekappaletta, joka vastaa nykyaikana kimonoksi kutsuttua vaatetta; kimonoksi kutsuttiin mitä tahansa vaatekappaletta. Nykykimonokin on kosode, vaikka termiä käytetään harvemmin.

Ulkonäkö
--------

Kosoden mittasuhteet 1500-luvulla ja nykykimonon mittasuhteet 1900-luvulla
Vaate ommellaan samoin kuin kimono, mutta 1500–1600-luvun kankaat olivat yleensä hieman nykyisiä kimonokankaita leveämpiä (40 cm leveitä, eivät nykyiseen tapaan 35–37cm leveitä), joka vaikuttaa vaatteen mittasuhteisiin. Kosode-kimonossa on kaksi migoro-vartalokappaletta, jotka yhdistetään selästä. Kaksi lyhyempää palaa ommellaan kiinni suorakulmaisiksi hihoiksi. Kaksi lisäpalaa ommellaan vaatteen etupuolelle lisäämään tilavuutta, ja lopuksi lisätään kaulus.

Tyyppejä
--------

Kosodet ja kimonot erotellaan niiden materiaalin, kuviointityylin tai mallin ja käyttötarkoituksen mukaan. 

### Materiaaleja ja koristelutekniikoita

* Varhaisimpien, aatelisnaisten muodikkaiden kosodeasujen materiaali oli *karaori*-brokadi. Nykyään karaori-kosode on eräs nō-teatterin naishahmojen peruspuku.
* *Surihaku* eli lehtimetallikoristelu oli muodikas, brokadia matkiva koristelukeino 1500-luvulla. Nykyaikana se*selvennä* on nō-teatterin naishahmojen aluskimono. Kukallinen surihaku merkitsee kaunista naista ja "suomukuviollinen" haamua tai demonia.
* *Nuihaku* yhdisti kankaalle liimatun lehtimetallin kirjailuun. Nykyään Nō-teatterin naishahmojen peruspukuja.

### Kuviointityylejä

* *Katamigawari* – Kosode, jonka eri puolikkaat oli tehty erilaisista kankaista, kuin "mi-parti" asut keskiajalla Euroopassa.
* *Katasuso* – Kosoden kuvio, jossa vaatteessa on kolme kuvioaluetta, hartiat ja hihat, keskiosa ja helma. Tämä kuviointimalli oli hyvin suosittu varhaisimmissa kosodeissa.

### Muoteja

Keichō-kaudella 1596–1615 muodikkain oli kosode, joka oli jaettu tilkkutyötä muistuttaviin, solmuvärjäyksellä toteutettuihin alueisiin, jotka viimeisteltiin pienillä kuvioaiheilla, käsin maalaten ja lehtimetallilla.

Edo-kaudella kosoden koristelut tulivat hovin ja samuraiden käyttöön usein japanilaisten ja kiinalaisten runojen teemoista.

Kanbun-kaudella 1661–73 kosodeissa oli muotia kookas, koko vaatteen etu- tai takapinnan kattava koristelu (maalaus). Taakse yleensä tehtiin dramaattinen kaari olkapäiltä oikealle puolelle.

Muuta
-----

* *Kimono*, *furisode*, *hitoe*, *katabira*, *koshimaki* ja *uchikake* ovat kosoden eri muotoja ja nimityksiä.

Lähteet
-------

*
Raitiovaunulinjasto
**Freiburg im Breisgaun raitioliikenne** on yksi Freiburg im Breisgaun julkisen liikenteen muodoista.

Historia
--------

Kaupungin raitiotie avattiin loppuvuonna 1901. Raitiotien raideleveydeksi oli valittu poikkeuksellisesti 1000 millimetriä ahtaiden katujen takia. Linjastoa laajennettiin pian kolmella uudella linjalla, jonka myötä raitiotiestä tuli suosittu kulkumuoto: ensimmäisenä kokonaisena toimintavuotenaan 1902 raitioteillä matkusti yhteensä 3,26 miljoonaa matkustajaa.

Nykyisin kaupungin raitiotieverkosto koostuu viidestä linjasta. Raitiovaunulinjastoa on laajennettu myös 2010-luvulla, jolloin valmistui linjan laajennus Zähringeniin. Lisäksi Freiburg on selvittänyt mahdollisuutta laajentaa verkostoa kaupungin messukeskukseen.

Lähteet
-------

1. 1 2 3 4 5  Freiburg im Breisgau strassenbahn-online.de. Viitattu 8.1.2017. (saksaksi)
2. ↑  Höhl, Simone: Hochfrisur und Tiefenanalyse  30.1.2013. Badische Zeitung. Viitattu 8.1.2017. (saksaksi)
3. ↑  Lutz, Simone: Neue Pläne für die Straßenbahn zur Messe  14.8.2013. Badische Zeitung. Viitattu 8.1.2017. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Freiburg im Breisgaun raitiotieliikenne**.
* Virallinen kotisivu (saksaksi)
Linna on rakennettu kukkulalle, josta avautuu näkymä kaupungin kattojen yli.
Linna Tajojoelta.
**Castelo de São Jorge** (Pyhän Yrjänän linna) on keskiaikainen linna Alfaman kaupunginosassa Lissabonissa. Paikalla on ollut linnoitus ja roomalaisaikana, mutta vanhin osa nykyisestä linnasta on rakennettu 900-luvulla, kun alue oli maurien miehittämä. Vuonna 1147 ristiretkeläiset valtasivat sen neljän kuukauden piirityksen jälkeen. Linnan uusi isäntä Alfonso I laajensi rakennusta huomattavasti.

Lissabonin maanjäristys 1755 raunioitti linnaa, jota on sittemmin entistetty. Linnan vaiheita esitellään historianäyttelyssä, mutta suuri osa vierailijoista tulee katsomaan muurilta avautuvia näkymiä kaupunkiin ja joelle.

Lähteet
-------

1. 1 2  Neil Schlecht: *Berlitz : Lissabon matkaopas*, s. 8–11, 14, 27, 28. Suomentanut Irmeli Järnefelt. Helsinki: Tammi, 2002. ISBN 951-31-2705-2.

Aiheesta muualla
----------------

* Kuvia tai muita tiedostoja aiheesta **Castelo de São Jorge** Wikimedia Commonsissa
Taloja Castle Hillin alueella.
Section 8 -asutusta Castle Hillissä.
**Castle Hill** on asuinalue New Yorkin Bronxin koillispuolella. Alueen asuntokanta koostuu pääosin vuokra-asunnoista.

Väestö
------

Castle Hillin väestöstä suuri osa on latinoja ja afroamerikkalaisia, mutta alueella on myös paljon aasialaisia sekä valkoihoisia. Valkoisten osuus väestöstä on kasvanut huomattavasti 2000-luvulla. Alueella on myös paljon maahanmuuttajia.

Rikollisuus
-----------

Castle Hill on kärsinyt huonosta maineesta ja alueella on ollut paljon rikollisuutta. 1990-luvulta lähtien rikollisuus on kuitenkin vähentynyt merkittävästi ja alue on rauhoittunut.

Lähteet
-------

1. ↑  Close-Up on Castle Hill, the Bronx *www.villagevoice.com*. Viitattu 6.1.2018.
2. 1 2 3  Sara L. Hill (2007): Afterschool Matters: Creative Programs That Connect Youth Development and Student Achievement.
3. 1 2  Joseph Plambeck: Still Easy to Get to; Now Safer to Be In *The New York Times*.  2009. Viitattu 6.1.2018. (englanniksi)
4. ↑  Sam Roberts: New York’s Black and Hispanic Areas Become More White *The New York Times*.  14.12.2010. Viitattu 6.1.2018. (englanniksi)
5. ↑  Your neighborhood guide to the Bronx's Castle Hill *NY Daily News*. Viitattu 6.1.2018. (englanniksi)
Odysseus laistrygonien luona, J. C. Andrä, 1902
**Laistrygonit** (m.kreik. Λαιστρυγόνες, *Laistrugónes*, lat. *Laestrygones*) oli kreikkalaisessa mytologiassa jättiläisten kansa, joka harrasti ihmissyöntiä ja kuvattiin muutenkin äärimmäisen barbaariseksi. He eivät harjoittaneet maanviljelyä vaan ainoastaan karjankasvatusta. Laistrygonien esi-isäksi mainitaan Laistrygon, Poseidonin ja Gaian poika.

Harharetkillään Odysseus poikkesi heidän maahansa sen jälkeen, kun hän oli lähtenyt Aioloksen saarelta, ja ennen kuin hän oli vieraillut Kirken luona Aiaian saarella. Hän menetti täällä suuren osan miehistöstään ja laivansa, jotka laistrygonit rikkoivat, yhtä lukuun ottamatta.

Laistrygonien kaupungin nimeksi kerrotaan Lamos[1], ja heidän kuninkaakseen nimetään Antifates, jonka tytär tapasi Odysseuksen tiedustelijat Artakian lähteellä[2]. Tytär toi tiedustelijat isänsä luo, joka söi yhden heistä herkkupalanaan. Homeroksen versiossa annetaan ymmärtää, että kaupunki, johon Odysseus rantautui, olisikin Telepylos, ja Lamos laistrygonien kuninkaan nimi[3].

Odysseus onnistui pakenemaan pienen osan kumppaneistansa kanssa alukselleen, joka ainoana oli ankkuroitu sataman ulkopuolelle laistrygonien tuhotessa kaikki satamassa olevat alukset miehistöineen heittämällä niitä kalliolta valtavilla kiven järkäleillä.[3]

Laistrygonien maan sijainti ei ole tiedossa, mutta myöhemmät kreikkalaiset sijoittivat sen Sisiliaan, ja siellä erityisesti Etnan juurelle. Tosin viitteet maahan, jossa aurinko ei koskaan laskenut – Helios pysähtyi siellä tarun mukaan sekä matkallaan länteen että palatessaan takaisin itään – antaa ymmärtää sen sijainneen hyvinkin pohjoisessa, mutta siinäkin tapauksessa, että Odysseus olisi käyttänyt itäistä reittiä, maa on sijoitettu Mustanmeren rannikoille.

Lähteet
-------

1. ↑  Ovidius, *Muodonmuutoksia xiv.223–241* (engl. käännös)
2. ↑  Apollodoros, *Kirjasto Epitomi 7.12* (engl. käännös)
3. 1 2  Homeros, *Odysseia 10.76–132* (engl. käännös)

Commons
Wikimedia Commonsissa on kuvia tai muita tiedostoja aiheesta **Laistrygonit**.